
Description automatically generated with medium confidence]
יפוי כח והרשאה בלתי חוזרים

אנו הח"מ, _____________  מספר זיהוי _____________ ו/או  ______________ מספר זיהוי ____________
כולנו ביחד וכל אחד מאתנו לחוד, ממנים בזה ומייפים את כוחו של _________________ מספר זיהוי ____________
להיות מורשנו ולפעול בשמנו ובמקומנו ועבורנו לשם רכישת דירה, ביצוע הוראות חוזה המכר, לרבות רישום זכותנו בדירה, רישום המשכנתא ורישום הערות אזהרה, וכל אחד מהם:
1.	לרכוש ולקבל בכל דרך חוקית שהיא, בבעלות, בחכירה, או בדרך אחרת, את הדירה והממכר, כהגדרתם בהסכם בינינו לבין חברת מ.ב.צ. יזמות והשקעות בע"מ ח.פ. 512283599 ("המוכרת"), שהקימה המוכרת על גוש 1700 חלקות 70,77,78, בעיר קרית גת ("המגרש" או "המקרקעין"), ואשר הינה חלק מפרוייקט שייבנה על המגרש, כפי שמורשינו או אחד או יותר מהם ימצא לנכון, כפי שקול דעתו הסביר. המונח  "ממכר" כולל גם חלקים מסויימים ו/או בלתי מסויימים במקרקעין.
2.	לחתום בתור בעלי זכות בעלות או חכירה או בתור בעלי זכויות חוקיות אחרות כלשהו על שטרי עסקה מכל סוג, במנהל מקרקעי ישראל, בלשכת רישום המקרקעין, בלשכת רשם המשכונות לרבות שטרי מכר, שטרי חכירה; וכן שטרי משכנתאות ושעבודים שטרי משכון, שטרי זיקת הנאה, שטרות אחרים וכן שטרי תיקון לשטרות אלה, ביחס למקרקעין ו/או לבניינים ו/או לממכר. 
3.
3.1.	לרשום הערות אזהרה על המגרש לטובתנו ו/או לטובת מי מטעמנו בקשר לזכותנו בממכר וגם /או לטובת הבנק ו/או בנקים אחרים ו/או חברות ביטוח ו/או כל גופים או מוסדות אחרים בכל הנוגע לקבלת בטחונות לפי חוק המכר (דירות) (הבטחת השקעות של רוכשי דירות) תשל"ה - 1974, וכן בכל הנוגע לשעבודים ומשכנתאות שיש לרשום על הממכר ו/או על המגרש.
3.2	לשנות או לבטל את הערות האזהרה שנרשמו לטובתנו לפי שקול דעתם של מיופי הכח הנ"ל.
3.3.	להסכים להעברת החכירה במקרקעין, בשלמות או בחלק, על שם המוכרת או על שם אחרים, לפי שיקול דעתם הסביר של מיופי כוחי הנ"ל, וזאת לצורך רישום זכויותינו בממכר.
3.4	להסכים לרישום משכנתאות ו/או שעבודים אחרים על המגרש.
3.5	להסכים לייחוד הערות האזהרה שירשמו כנ"ל כך שהערות האזהרה תרשמנה על הממכר לאחר שתרשם כיחידה נפרדת בבית המשותף לפי חוק המקרקעין תשכ"ט - 1969 .
3.6	להסכים, בתור בעלי הערות אזהרה הרשומות כנ"ל לטובתנו ובקשר עם רכישת הממכר על ידנו לחלוקה, איחוד או כל טרנסקציות אחרות במקרקעין.
3.7	להסכים בתור בעלי הערות האזהרה הרשומות כנ"ל לטובתנו ובקשר עם רכישת הממכר על ידינו, להעברת חלקים מהמגרש בבעלות, בחכירה או בדרך אחרת לכל צד שלישי או כל רשות ציבורית אחרת לצורכי כביש, מדרכה, או שטחים ציבוריים, הן לפני רישום הבית המשותף והן לאחר מכן.
 4.
4.1.	לחתום על בקשות לרישום הפרויקט (כולו או חלקו) כבית משותף על המגרש ו/או לחתום על בקשות לרישום הממכר כיחידת חלוקה נפרדת עפ"י שיקול דעתו/ם הסביר של מיופי כוחנו, וכן לחתום על כל המסמכים שידרשו בקשר לרישום הבניינים כבית משותף על המגרש, לרבות תקנון במקום התקנון המצוי שבחוק המקרקעין תשכ"ט - 1969 (להלן: "התקנון"), לפי שיקול דעתם הסביר של מיופי כוחי הנ"ל.
4.2.	להסכים לכל בקשה לביטול צו רישום הבניינים כבית משותף, שהממכר יהיה חלקת משנה ממנו ("הצו") וגם/או לבקשות לרישום מחדש של הבניינים כבית משותף וגם/או על בקשות לשינוי צו רישום הבניינים כבית משותף, לוותר על הרכוש המשותף שיהיה צמוד לממכר, כולו או חלקו, בכפוף לשמירת זכויותינו בממכר עפ"י הסכם הרכישה בינינו לבין המוכרת, להסכים לרישום יחידות נוספות בבניינים הנ"ל וכן לשנוי ו/או תיקון ו/או תוספת ו/או ביטול חלקי כלשהו של הצו, לחתום על כל הבקשות והמסמכים בקשר לכך כולל תיקון ו/או שינוי ו/או החלפה של התקנון ובלבד שלא יהיה בכך כדי לגרוע מזכויות הקונה בדירה על הצמדותיה.
4.3.	לקבל הודעות, להופיע באסיפות כלליות ואסיפות שלא מן המניין בקשר לרישום הבניינים כבית משותף בין לפי התקנון המצוי ו/או לפי התקנון ו/או שינוי תקנון.
5.	לחתום על כל בקשות, תכניות ומסמכים כלשהם בקשר לכל טרנסקציות שיעשו על הממכר ו/או על המגרש, לרבות איחוד, חלוקה, ריפרצלציה, העברת חלק מהמגרש לאחרים כתוצאה מפרצלציה, או בדרך אחרת, בין ע"י העברת בעלות או העברת חכירה או מתן זיקת הנאה או זכות שימוש או זכות אחרת כלשהי, לפי שקול דעתם של מיופי כוחי הנ"ל. 
6.
6.1	
6.2	למשכן בשמנו ובמקומנו את זכויותינו בחלקות ובממכר לבנק ו/או לבנקים אחרים ו/או לחברות בטוח ו/או לחברה או אגודה כלשהי ו/או לאדם אחר כלשהו, במשכנתא או במשכנתאות לפקודה, או בכל צורה ואופן שהם, בסכומים ובתנאים (כולל תנאי הצמדה למדד המחירים לצרכן) שידרשו ע"י הבנק  ו/או הבנקים ו/או החברות ו/או האנשים כאמור, לקבל רישום זכויותינו בממכר כפוף למשכנתא, לאחד ו/או לתקן משכנתאות ולפדותן בתנאים שימצאו לנכון.
7.	להופיע ולפעול בקשר לממכר הנ"ל בפני מינהל מקרקעי ישראל המפקח על חוק המקרקעין, בלשכות רישום הקרקעות במחלקת המדידות, במשרדי סדור הקרקעות במשרדי המחוז, בפני ועדות בניינים ערים ובכל משרדים אחרים, בין ממשלתיים, מוניציפליים ציבוריים ואחרים. 
8.	לחתום בקשר לממכר הנ"ל על כל טרנסקציות, פעולות, תכניות, ניירות והתחייבויות למיניהן, תעודות, מפות, הצהרות, בקשות ומסמכים מכל סוג שהוא, אשר לדעת המורשה או המורשים שלנו, ידרשו לשם מימוש הוראות יפוי כח בלתי חוזר זה, ובכלל זה על שטרי מכר, או שכירות שטרי מכר או שכירות כפוף למשכנתא, שטרי משכנתא, שטרי זיקת הנאה, העברת משכנתא, שטרי תיקון ו/או איחוד משכנתאות ושטרי פדיון משכנתא, בקשות לקבלת תמציות רישום ממרשם האוכלוסין וכן על כל הסכם וכל מסמך בקשה על כל הסכם שבגין הממכר הנ"ל והנובע ממנו למעט הסכם לביטול חוזה הנכר. 
9.	לחתום בשמנו ובמקומנו על כל מסמך לצורך רישום זיקת הנאה על המגרש ו/או זכות מעבר במקרקעין לטובת הציבור.
10.	להשיג את כל האישורים והתעודות והמסמכים הדרושים לשם ביצוע ההוראות הכלולות ביפוי כח זה, או כל יתרה שתגיע למוכרת מאתנו, עבור מיסים, ארנונות, אגרות וכל תשלומים אחרים המגיעים או שיגיעו למוכרת על פי איזה מהתחייבויותינו כלפיו.
11.	הנני (ו) מסכים (ים) בזה כי מורשי הנ"ל וכל אחד מהם, רשאי (ים) לייצגני (ו) לפי הרשאה זו כן לייצג ולהופיע בשם וכמיופי כח המוכרת בכל העניינים נשוא הרשאה זו.
12.	מדי פעם בפעם להעביר את יפוי הכח הזה כולו או מקצתו, לאחר או לאחרים, למנות עו"ד ו/או מורשים אחרים ולפטרם.
13.	הננו מצהירים ומתחייבים בזה כי לא נתחייב בעתיד בכל צורה ואופן שהם אשר יעמדו בסתירה ודאית או לכל מעשה שאפשר לעשותו לפי יפוי כח זה, וכי לא ניתן לאיש כל יפוי כח, באופן מוחלט או מותנה מאלה הכוחות אשר הוקנו על פי יפוי כח זה 
14.	כל מה שיעשה/ו מורשי/נו הנ"ל או כל שיגרום בכל הנוגע לכוח והרשאה זה יחייב אותי/נו ואת יורשי/נו ואת כל הבאים מכוחי/נו והריני/ו מסכים/ים מראש לכל מעשיו/הם של מורי/נו הנ"ל שיעשו בתוקף יפוי כוח הנוכחי ומשחררים אותו/ם מכל אחריות כלפי/נו בקשר למעשיו/הם הנ"ל.
15.	היות וזכויות צד שלישי, המוכרת והבנקים שיכול וילוו לה כספים, תלויות בייפוי-כח זה, לכן יהא יפוי-כח זה בלתי חוזר ולא תהיה לנו הרשות לבטלו או לשנותו אלא בהסכמת המוכרת בכתב.
16.	במקרה שיפוי-כח זה נחתם ע"י אחד, יקרא כאילו נחתם בלשון יחיד.
17.	אין ביפוי-כח זה כדי לגרוע או לפגוע בזכויות על פי ההסכם שנחתם בינינו לבין המוכרת.
18.	יפוי-כח זה הוא מיוחד ומתייחס אך ורק למקרקעין ו/או לממכר בפרויקט, ו/או לכל חלקה/ות אחרה/ות שיווצרו כתוצאה מפעולות איחוד וחלוקה של המקרקעין הנ"ל.

ולראיה באנו על החתום היום _________ 

_______________  					___________________
שם							חתימה

_______________  					___________________
שם							חתימה






          מ.ב.צ יזמות והשקעות בע"מ		______________
          ח.פ. 512283599	                                                                                                      הקונה	
          מ.ב.צ יזמות והשקעות בע"מ		______________
          ח.פ. 512283599	                                                                                                      הקונה		

